تووپاک شاکوور
تووپاک ئامارو شاکوور ( ؛ لیسەین پاریش کرووکس لەدایکبووی ١٦ی حوزەیرانی ١٩٧١مردووی ١٣ی ئەیلوولی ١٩٩٦) ناسراو بە ناوی سەر ستەیجی 2Pac وە بە نازناو Makaveli، ڕاپەر و نووسەرێکی ئەمریکی بوو. ئەو بە یەکێک لە کاریگەرترین ڕاپەرەکانی ھەموو کات دانراوە. زۆرینەی کارەکانی تووپاک بە باسکردنی کێشە کۆمەڵایەتییەکان ناسراوە کە بەسەر شارە ناوەکییەکاندا ھاتووە، وە ئەو بە ھێمایەک بۆ خۆڕاگری و چالاکی دژی نا یەکسانی دانراوە.

تووپاک لە مانھاتان لەدایکبووە، شارێکی سەربەخۆی نیویۆرک ستی، بەڵام چووە بۆ ناوچەی سان فرانسیسکۆ بەی لە ١٩٨٨. ئەو چوو بۆ لۆس ئەنجلس لە ١٩٩٣ بۆ پێشخستنی پیشە موزیکییەکەی. لەکاتی بڵاوبوونەوەی یەکەم ئەلبوومی 2Pacalypse Now لە ١٩٩١، ئەو بووە ھێمایەکی سەرەکی لە West Coast hip hop، باسکردنی کێشەی کۆمەڵایەتی لە جۆرەکەی لەکاتێکدا کە gangsta rap بەناوبانگبوو لە خەڵکیدا. تووپاک ناوبانگی زیاتری دەرکرد بە ئەلبوومەکانی دوای Strictly 4 My N.I.G.G.A.Z... (١٩٩٣) و Me Against the World (1995).

تووپاک زۆر بەژداربوو لە گەورەبوونی دژایەتی ھیپ ھۆپی East Coast و West Coast لە نێوان ١٩٩٥ و ١٩٩٦. ئەلبوومە دوو دیسکییەکەی All Eyez on Me (١٩٩٦) بە Diamond دانرا لەلایەن RIAA. لە ٧ی ئەیلوولی ١٩٩٦، تووپاک چوار جار تەقەی لێکرا لەلایەن کەسێکی نەناسراوەوە کە بە لایدا لێیخوڕیبوو لە لاس ڤێگاس؛ دوای شەش ڕۆژ مرد وە بکوژەکەش ھەرگیز نەگیراوە. The Notorious B.I.G.، ھاوڕێکەی تووپاک کە دواتر دژایەتی ئەکرد، بە بکوژەکە دانرابوو، بەڵام ئەویش بە ھەمان شێوە کوژرا دوای شەش مانگ. پێنج ئەلبووم دوای مردنی بڵاوکرانەتەوە، کە ھەموویان بە پلاتینۆم دانراوون لە ویلایەتە یەکگرتووەکانی ئەمریکا.

تووپاک یەکێکە لە پڕ فرۆشترین گۆرانیبژەکان کە ٧٥ میلیۆن گۆرانی و ئەلبوومی لە سەرتاسەری جیھان فرۆشراوە. لە ٢٠٠٢ دا، ئەو خرایە ناو Hip-Hop Hall of Fame. لە ٢٠١٧ دا، خرایە ناو Rock and Roll Hall of Fame. مەگەزینی Rolling Stone تووپاکی ناوھێنا لە لیستی «١٠٠ باشترین ھونەرمەندانی مێژوو». لە دەرەوەی موزیک، تووپاک سەرکەووتنی بەدەست ھێناوە وەک ئەکتەرێک، وەک ڕۆڵە سەرەکییەکانی وەک بیشۆپ لە Juice (١٩٩٢)، ڵەکی لە Poetic Justice (١٩٩٣) کە لەگەڵ جانێت جاکسن ڕۆڵی سەرەکی گێڕاوە، ئیزێکیڵ لە Gridlock'd (١٩٩٧)، وە جەیک لە Gang Related (١٩٩٧)، کە ھەموویان سەرنجی خەڵکیان ڕاکێشاوە.

سەرچاوەکان

بەستەرە دەرەکییەکان 

 
 Tupac Amaru Shakur Foundation for the Arts
 "Expressing Myself, Silencing the Demons" ، چاوپێکەوتن لەگەڵ چەک فیلیپس
 
 FBI Records: The Vault – Tupac Shakur لە FBI.gov

ئەکتەرەکانی پیاوی ئەمریکیی سەدەی ٢٠ەم
ئەکتەرەکانی تەلەڤیزیۆنی پیاوی ئەمریکی
ئەکتەرەکانی فیلمی پیاوی ئەمریکی
شاعیرانی ئەمریکییەکانی سەدەی ٢٠ەم
لەدایکبووانی ١٩٧١
مردووانی ١٩٩٦
سۆسیالیستە ئەمریکییەکان
مۆسیقاژەنانی پیاوی ئەمریکی لە سەدەی ٢٠ەم
نووسەرە کوڕە ئەمریکییەکانی سەدەی بیستەم
ڕاپەرە ئەمریکییەکانی سەدەی ٢٠ەم
نووسەرانی نیویۆرکی
سیناریۆنووسانی ئەمریکی
ڕاپەڕە نێرە ئەفریقی-ئەمریکییەکان
شاعیرە ئەفریقی-ئەمریکییەکان
شاعیرە کوڕە ئەمریکییەکان
ئەکتەرانی نێر لە ویلایەتی نیویۆرک
نووسەرانی مانھاتن
نووسەرە ناخەیاڵییە ئەمریکییەکانی سەدەی ٢٠ەم
ئەکتەرە پیاوە ئەمریکییەکانی سەدەی ٢٠ەم
ئەکتەرەکانی فیلمە پیاوە ئەمریکییەکان